cyanic-selkie/wikianc huggingface dataset:
אנציקלופדיה של הרעיונות
אודות האנציקלופדיה
ערכי האנציקלופדיה מקשרים רעיונות פילוסופיים עם יישום אקטיבי בחיי היומיום, בסוגיות הנוגעות לפילוסופיה, חברה ותקשורת. ערכים לדוגמה: אוריינטליזם, אקסטרים, ארבע על ארבע (ג'יפ), באוהאוס, גבריות חדשה, גוף נטול איברים, טכנו, טקסטואליות, לאומיות/פוסט-לאומיות, לאס וגאס, מאזוכיזם, פאניקה מוסרית, סאונדבייט, קומיקס, קפיטליזם, ראפ, שיבוש תרבות.
שני (יישוב)
שָׁנִי (לִבְנָה) הוא יישוב קהילתי שחלקו התנחלות בחבל יתיר שבדרום הר חברון. היישוב הוא בעל אופי חילוני.
שם היישוב
.
עם זאת, לפי הסברה המקובלת כיום, ולאור יתר אזכוריה של לבנה המקראית בתנ"ך, עיר זו שכנה בשפלת יהודה ולא בהר חברון.
חברי הגרעין ביקשו את השם שָנִי על שם, בנם של חברי הגרעין שנהרג במהלך שירותו הצבאי. ועדת השמות, שעל פי עקרונותיה לא קוראת יישובים לזכר נופלים, קיבלה רק את הסיבה הנוספת שהגישו חברי היישוב - שם סמלי, הקשור לחוט השני שקשרה המיילדת על ידו של זרח בן יהודה ותמר:.
היסטוריה
גרעין ליבנה עלה בשנת 1982, בניגוד לדעת תנועת אמנה, למחנה יתיר, שבו ישב אז גרעין בית יתיר. שני הגרעינים חיו ביישוב ביחד, עד שגרעין בית יתיר עבר ליישוב הקבע שלו. במשך השנים שלאחר מכן, המתינו חברי ליבנה לאישור לעלות ליישוב הקבע שלהם, על גבעה במערב יער יתיר. עד שנת 1989 בנו בנקודת הקבע את הבתים הראשונים, ואז נאלצו תושבי ליבנה, כ-30 משפחות אז, לעלות ליישוב לפני סיום בניית התשתית, בגלל פלסטינים שהחלו לחרוש ולזרוע בשדות הסמוכים ליישוב. דיונים משפטיים בקשר לאדמות היישוב הביאו לפסק דין שקבע שחלקן אינן אדמות מדינה, אך היישוב שייך לאדמות המדינה, ולכן נבנה היישוב בשונה מתוכניתו המקורית.
רב היישוב הוא הרב יגאל יהב, חתנו של הרב עמנואל זרביב.
Kirk
Kirk (בעברית: קירק) הוא אלבום האולפן השני של הראפר האמריקאי דה-בייבי. האלבום יצא לאור ב-27 בספטמבר 2019, על ידי חברות התקליטים אינטרסקופ רקורדס ו-SCMG. מתוך האלבום יצאו שלושה סינגלים.
חדקונית הדקל האדומה
חִדְקוֹנִית הדקל האדומה (שם מדעי: Rhynchophorus ferrugineus) היא מין של חיפושית חוטם הידוע גם בכינויו "חדקונית דקל אסיה" או "חדקונית דקל סאגו". החיפושיות הבוגרות גדולות יחסית; אורכּן בין שני ס"מ לחמישה. צבען אדום-חלוד בדרך כלל, אך קיימות גרסאות צבע נוספות המזוהות בטעות כמינים שונים (לדוגמה, Rhynchophorus vulneratus). זַחֲלי החדקונית יכולים לקדוח חורים עד אורך של מטר בגזעי עצי הדקל ובכך להחליש את הגזע המארח ואף להמיתו. על כן החדקונית נחשבת מזיק עיקרי במטעי דקליים, קוקוס ותמרים.
החדקונית הגיעה מאסיה הטרופית, והתפשטה לאפריקה ואירופה. לאגן הים התיכון הגיעה ב-1980. נצפתה לראשונה בספרד ב-1994 ובצרפת ב-2006. עוד נצפתה החיפושית במלטה ובאיטליה (טוסקנה, סיציליה וקמפניה). היא הגיעה גם לתוניסיה, והחוקרים חושדים שהגיעה גם למרוקו, לאלג'יריה ולמדינות אחרות בצפון אפריקה, אבל עדיין אין לכך כל אישור רשמי. החדקונית נצפתה לראשונה באמריקה בקוראסאו בינואר 2009 וגם בארובה באותה השנה. בשנת 2010 דווח בארצות הברית כי היא נצפתה בלגונה ביץ', קליפורניה.
מחזור החיים
החִדקונית תוקפת בדרך כלל עֲצי דקל צעירים, בני פחות מעשרים שנה. בעוד החדקוניות הבוגרות גורמות נזק מסוים עקב אכילת הגזע, הנזק הגדול ביותר לעצים נוצר מנבירת הזחל אל תוך לב הדקל. קדיחה זו עשויה להגיע לעומק מטר. הנקבה הבוגרת מטילה כמאתיים ביצים בחלק הצעיר של צמרת העץ, בבסיסי עלים צעירים או בנגעים פתוחים של גזע העץ. הביצים בוקעות ומהן יוצא זחל לבן. זחל זה יאכל את הסיבים הרכים דרך הרקמה הפנימית של העץ, ויידרש לו חודש לערך כדי ליצור מנהרה. הזחלים יכולים לגדול עד לאורך של שישה עד שבעה סנטימטרים. בהתגלמות יעזוב הזחל את העץ וייצור חֲדַר התגלמות הבנוי מסיבי דקלים יבשים ומפסולת עלים יבשים המצויים בבסיסו של העץ. מחזור החיים של החדקונית נמשך בערך 7 עד 10 שבועות.
הזחלים
זחלים שזה עתה בקעו צבעם צהוב-לבן, הם חסרי רגליים וראשם צבעו חום כהה משאר הגוף. לזחלים לסתות חזקות ואופקיות, והן משמשות אותן להתחפר ברעבתנות אל תוך לב העץ.
החִדקוניות הבוגרות
החרקים הבוגרים הם "טייסים" מצוינים ומסוגלים לעוף למרחקים גדולים. הם יכולים להתיישב גם בעצים בריאים, אך מבכּרים לתקוף דקלים חלשים או נגועים על ידי חרקים אחרים.
תסמיני ההתפשטות
התפשטות המַזיק גורמת להצהבתן ולנבילתן של כפות הדקלים, וזו עלולה להוביל למותו של הדקל הנגוע. ראשונה תיפגע ותיפול צמרת העץ, ואחריה הענפים שמתחתיה, מחלקו העליון של העץ ומטה. התסמינים העיקריים, ובהם אובדן צמרת העץ או נבילת הֶעָלים מתחתיה, בדרך כלל גלויים רק זמן רב לאחר שעץ הפך נגוע. עד שהתסמינים החיצוניים האלו נצפים, הנזק בדרך כלל קשה דיו כדי להמית את העץ, והם מעידים על נוכחות של שישה חודשים או יותר של המזיק בעץ. כאשר בעץ ישנה אוכלוסייה גדולה של זחלים, ניתן לשמוע את נבירתם בהצבת האוזן על גזע העץ. לעיתים משתמשים במכשירים להאזנה (כגון מסכת) או בכלבים שאומנו לזהות את ריח הזחלים או את ריח ריקבון הגזע כדי לזהות אוכלוסייה קטנה יחסית של המזיק בעץ.
המניעה
החדקונית מעדיפה להטיל את ביציה ברקמות הרכות של העץ, הריח הייחודי המופרש מהגדם לאחר הגיזום גם הוא מושך את החרק. ולפיכך כדי להפחית את התפשטות הנגע מומלץ שלא לגרום נזק מכני לצמחים. גיזום עלים מתים או ישנים עשוי לצמצם את התופעה. הזזת חומר צמחי כגון קליפות ישנות ועלים מתים ונגועים לאזור שאינו נגוע, אסורה.
טווח הפעולה של החדקונית
ישנם דיווחים שחדקונית הדקל האדומה תקפה כבר כ-19 מיני דקל בעולם. אף שהחדקונית נצפתה לראשונה בעצי קוקוס בדרום מזרח אסיה, היא השיגה דריסת רגל משמעותית בעצי תמר בשני העשורים האחרונים בכמה מדינות במזרח התיכון, ולאחר מכן הרחיבה את האזור המחיה שלה לאפריקה ולאירופה. נראה שהתפשטות זו אירעה בגלל מעבר חלקי עצים נגועים לאזור לא נגוע. החדקונית נצפתה ב-15% מהמדינות המגדלות קוקוס ובמחצית מהמדינות המגדלות תמרים.
החדקונית בישראל
בישראל התגלה המזיק לראשונה ב-1999 במטעי תמר בצפון ים המלח. מאז הוא התפשט מאזור אילת, דרך הערבה, בקעת הירדן ועד לאזור הצפון. בשנת 2010 פרסם משרד החקלאות ופיתוח הכפר הוראות להתמודדות עם המזיק בעצי נוי. גרסה מעודכנת של ההוראות יצאה באפריל 2015. הטיפול מבוסס על אימידקלופריד, ולכן מתאים רק לטיפול בעצי נוי, שכן, למרות רעילותו הנמוכה יחסית ליונקים, אסור לאכול מפרי עץ שטופל בחומר (ראה בפתק שבתמונה משמאל).
בנהריה, בקריית מוצקין, בחיפה ובראשון לציון כבר נכרתו עצים מתים מחשש לנפילה פתאומית על מכוניות או על עוברים ושבים. עצים רבים נפגעו מיבנה ועד גדרה. ב-2016 נאלצה עיריית ראשון לציון לכרות את שדרת הדקלים המפורסמת בגן המושבה אחרי שרוב העצים נפגעו על ידי החדקונית ב-2014.
ב-2015 ו-2016 החלו ערים בשרון בטיפול מונע נגד המזיק בדקלים שבשטחים הציבוריים, ובסילוק עצים מתים, ויצאו בקול קורא לתושבים לטפל בדקלים בחצרות הפרטיות.
בשנת 2021 זוהו חדקוניות הדקל מתות וחיות ביישוב מצפה יריחו השוכן סמוך לירושלים.
ד'רל"א
לפי שיטת רבי חנינא, שנה זו הייתה מיועדת להתרחשותו של שמד גדול או של קץ הגאולה. עם זאת, כפי שניתן לראות, בשנה זו לא קרה שום דבר יוצא דופן.
העתק הכרמל
העתק הכרמל הוא שבר טקטוני בהרי הכרמל.
רקע
העתק הכרמל הוא חלק ממערכת טקטונית רחבה אשר מפרידה בין רכסי השומרון בצפון להרי יהודה בדרום. מערכת זו היא בעלת יציבות טקטונית ביחס למערכת הטקטונית בגליל מצפון, ההעתק בקטע שבין צומת העמקים לנמל חיפה (העתק יגור), חוצה תשתיות, מפעלים פטרוכימיים ושכונות מגורים.
סטרטיגרפיה
המבנה הסטרטיגרפי של רכס הכרמל, משני צידיו של העתק הכרמל, כולל דולומיט, אבן גיר, קירטון וחוואר מתקופת עד טורון.
בעמק זבולון קיים העתק (שבר) צעיר מבחינה טקטונית מתקופת נאוגן והממצאים הסטרטיגרפים שונים באופן משמעותי מהממצאים שנחשפו ברכס הכרמל. סביבת ההעתק מורכבת מאלמנטים של אבן גיר, קירטון חוואר, קונגלומרטים, וסלעי התאדות. לפי המחקר, התווספו בתקופת הפליסטוקן, לסביבת ההעתק חומר חרסיתי ואבני חול הקרובות לאבן גיר.
קווי ההעתק נמדדו במקטע השבר שבין צומת יגור בדרום-מזרח ועד לשובר הגלים בנמל חיפה שבקצהו הצפון-מערבי. מדידות אלו חושפות את המבנה הסטראוגרפי של השבר ומראות תמונה מורכבת המשתנה במרחב.
עדויות לפעילות טקטונית צעירה
מקטע יוקנעם - צומת העמקים מכיל את רוב העדויות הגיאומורפולוגיות והמורפוטקטוניות לפעילות טקטונית צעירה של העתק הכרמל באופן יחסי למקטע יגור. הממצאים הפאליאוסיסמיים לאורך העתק הכרמל הם מועטים. בשנת 2002 נחשפה מדרגה סטרטיגרפית אשר גילה הוערך לכ-35,000 שנה.
מחקרים במאה ה-21
מחקר שנערך בשנת 2006 מלמד על פעילות טקטונית בהעתק הכרמל לאורך הפליסטוקן.
עדויות אלו אינן מוכיחות באופן מובהק פעילות טקטונית של העתק הכרמל וייתכן שנגרמו על ידי רעידת אדמה משמעותית שהתרחשה בשבר ים המלח.
ליסה מארי ורון
ליסה מארי ורון (באנגלית: Lisa Marie Varon; שמה לפני הנישואים סול; נולדה ב-10 בפברואר 1971) היא מפתחת גוף ומתאבקת עבר אמריקאית. היא מוכרת בעיקר בשל תקופותיה בארגון ההיאבקות World Wrestling Entertainment (WWE), שבו הופיעה תחת שם הבמה ויקטוריה ובארגון ההיאבקות Impact Wrestling, שבו הופיעה תחת שם הבמה טארה. ורון זכתה באליפות הנשים של כל ארגון בנפרד מספר פעמים.
ורון החלה להתחרות בתחרויות כושר גופני, כשבשנת 1997 היא זכתה בסדרה האמריקאית לפיתוח גוף של ESPN2. שנתיים לאחר מכן, היא דורגה במקום השני באירוע כושר גופני בניו יורק, מה שגרם לה להשיג את הכרטיס המקצועי בענף פיתוח הגוף מטעם הפדרציה הבינלאומית של פיתוח הגוף.
במהלך פגישה מקרית, ורון נתקלה במתאבקת ארגון ההיאבקות World Wrestling Federation (ה-WWF, כיום ה-WWE), צ'יינה, שהשפיעה עליה להפוך למתאבקת מקצועית. היא התאמנה במשך שלוש שנים במספר מתחמי פיתוח של ה-WWF, ולאחר מכן ערכה את הבכורה שלה ברוסטר הראשי תחת שם הבמה ויקטוריה. ההופעה הטלוויזיונית הראשונה שלה הגיע ברסלמניה 16, כשהיא הייתה אחת ה"פרוצות" של הדמות "הגודפאדר". הופעת הבכורה שלה בזירה הגיעה ביוני 2002 וכבר לאחר ארבעה חודשים בלבד היא זכתה באליפות הנשים של ה-WWE, אליפות שאותה החזיקה פעמיים במהלך הקריירה שלה. לאחר שעזבה את ה-WWE בשנת 2009, היא עברה לארגון ההיאבקות TNA, שבו הופיעה תחת שם הבמה טארה. בארגון זה, היא זכתה חמש פעמים באליפות הנוקאאוטס של אימפקט. בסך הכל, ורון היא שבע פעמים אלופת הנשים. בנוסף, היא הייתה פעם אחת אלופת זוגות הנוקאאוטס של TNA ביחד עם ברוק טסמאכר, כשהשתיים נודעו בשם "TnT".
ביוגרפיה
ורון נולדה ב-10 בפברואר 1971 בסן ברנרדינו, קליפורניה לאבא ממוצא פוארטו ריקני ולאמא ממוצא טורקי ילידת קוריאה. היא גדלה לצד שלושה אחים גדולים ממנה, שכולם הפכו בסופו של דבר למתאבקים. אחיה הבכור, בובי, זכה במדליית זהב במשחקים הפאן-אמריקאיים לשנת 1983. במהלך התיכון, היא עסקה בעידוד. לאחר שסיימה את לימודיה, היא למדה ביולוגיה באוניברסיטת קליפורניה בלוס אנג'לס ורפואה באוניברסיטת לומה לינדה.
בזמן שעבדה בחברה ביולוגית, ורון הפכה להיות מאמנת כושר אישית ולמדה פעילות אירובית. בד בבד, הוצעה לה ההזדמנות להשתתף בתחרות פיתוח גוף במשקל בינוני, כשבאותה התחרות היא סיימה במקום הראשון. בנוסף, היא השתתפה בתחרויות כושר גופני. במהלך אחת התחרויות היא התיידדה עם טורי וילסון. אותה וילסון עברה ללוס אנג'לס, קליפורניה וחתמה על חוזה בארגון ההיאבקות World Championship Wrestling (WCW). כתוצאה מצעד זה, וילסון הזמינה את ורון לאחד המופעים. בזמן שהותה מאחורי הקלעים, סוכן של הארגון שאל אותה אם ברצונה להשתתף בקטע מבוים עם המתאבק סקוט הול. למרות הקשרים לווילסון, ורון לא הצליחה להשיג חוזה קבוע ב-WCW ולכן חזרה להשתתף בתחרויות כושר גופני. בשנת 1999, היא השיגה את הכרטיס המקצועי בענף פיתוח הגוף מטעם הפדרציה הבינלאומית של פיתוח הגוף לאחר שזכתה בתחרות של הוועדה הפיזית הלאומית (NPC).
חיים אישיים
ורון הייתה נשואה ללי ורון בין השנים 1994 ל-2015.
בבעלותה של ורון הייתה פיצרייה בלואיוויל, קנטקי בשם Fat Tony's Pizzeria, שנמכרה במאי 2007. שנה לאחר מכן, היא ביחד עם בעלה פתחו חנות מכוניות בהתאמה אישית בשם Black Widow Customs. לעומת זאת, החנות נשרפה כליל ב-16 בדצמבר 2010, כשהסיבה לשריפה לא פורסמה.
במרץ 2013, ורון פתחה מסעדה בשיקגו, אילינוי בשם The Squared Circle, שהייתה מעוצבת בסגנון היאבקות. בינואר 2015, היא הודיעה שהיא עוברת לקליפורניה ומשאירה את המסעדה באחריותו של בעלה, לי ורון. כעבור חודשיים, המסעדה הועמדה למכירה. כבר באותו החודש, התרחשה תקרית שבה בחור חמוש באקדח נכנס למסעדה, אך לי ורון היה שם כדי לרתק אותו עד להגעת המשטרה. ימים ספורים לאחר המקרה, ליסה מארי ורון הודיעה על כוונתה לסגור את המקום. המסעדה אכן נסגרה ב-10 באפריל 2017, שנתיים לאחר התקרית.
קארל אנדרסון
צ'אד אלגרה (באנגלית: Chad Allegra; נולד ב-18 בינואר 1980) הידוע יותר בשם הבמה שלו, קארל אנדרסון הוא מתאבק אמריקאי, המופיע בארגון ההיאבקות Impact Wrestling, שבו הוא אלוף הזוגות של אימפקט.
אנדרסון הוא מתאבק בעל קריירת זוגות עתירה בתארים בעיקר בארגון ההיאבקות היפני New Japan Pro-Wrestling NJPW, שבו היה ארבע פעמים אלוף הזוגות של IWGP. תקופת הכהונה הראשונה שלו כאלוף הזוגות היא הארוכה ביותר ובעלת מספר ההגנות הרב ביותר, כשעשה זאת ביחד עם ברנרד הענק. אנדרסון וברנרד החזיקו גם באליפות הזוגות של GHC של ארגון ההיאבקות Pro Wrestling Noah ואף נבחרו לצמד השנה של מגזין ההיאבקות Wrestling Observer Newsletter לשנת 2011. אנדרסון הוא אחד ממייסדי קבוצת הבולט קלאב ושלוש פעמים זוכה טורניר G1/ליגת הזוגות העולמית: הראשונה ביחד עם ברנרד בשנת 2009, השנייה עם הירוקי גוטו בשנת 2012 והאחרונה עם דוק גאלוס בשנת 2013. כמו כן, אנדרסון הופיע בארגון ההיאבקות Pro Wrestling Guerilla (PWG) בין השנים 2007 ל-2009.
אנדרסון העביר את רוב הקריירה שלו ביפן לפני שחתם על חוזה בארגון ההיאבקות WWE ביחד עם גאלוס בשנת 2016. ב-WWE, הוא זכה פעמיים באליפות הזוגות של Raw ביחד עם גאלוס. לעומת זאת, ב-15 באפריל 2020, אנדרסון וגאלוס שוחררו מה-WWE וכעבור שלושה חודשים חתמו על חוזה בארגון ההיאבקות Impact, שבו זכו באליפות הזוגות של אימפקט בחודש נובמבר.
ביוגרפיה
אלגרה נולד ב-18 בינואר 1980 באשוויל, קרוליינה הצפונית. הוא קיבל מלגת בייסבול עבור לימודים באוניברסיטת מארס היל המקומית, מנגד, הוא ויתר על המלגה על מנת לפתח קריירה בענף ההיאבקות המקצועית. כדי להגשים מהלך זה, הוא עבר לסינסינטי, אוהיו והחל להתאמן בבית ספר להיאבקות תחת הדרכתו של לס טאצ'ר, אותו בית ספר שהיה מקושר לארגון ההיאבקות Heartland Wrestling Association (HWA).
חיים אישיים
אלגרה נשוי לכריסטין בוי, וביחד יש להם ארבעה בנים.
נימר א-נימר
נימר באקר א-נימר (בערבית: نمر باقر النمر, תעתיק מדויק: נמר באקר אלנמר; 1959 - 2 בינואר 2016), מכונה גם השייח' נימר, היה שייח' מוסלמי שיעי במחוז המזרחי של ערב הסעודית.
מלבד היותו סמכות דתית, היה אל-נימר המנהיג הפופולרי ביותר של המיעוט השיעי במדינה הסונית, במיוחד בקרב צעירים. הוא נודע בהתנגדותו למשטר הסעודי ובהתבטאויותיו החריפות כלפיו. הוא קרא בעבר להפלת בית סעוד, לעצמאות המחוז המזרחי בעל הרוב השיעי, וככל הנראה אף הורה לתומכיו לצאת לחגוג לאחר מותו של יורש העצר, נאיף, ביוני 2012. באחת מדרשותיו אף הביע נאמנות לאיראן.
עם פרוץ האביב הערבי בשנת 2011 הגביר השייח' אל-נימר את פעילותו ותרם לתחילת מהומות השיעים בסעודיה, בין השאר במחאה על ההתערבות הסעודית לצד הממלכה הסונית בבחריין, שנאלצה להפעיל כוח נגד המרד של הרוב השיעי במדינה. אל־נימר דרש אז כי בחריין תעבור לשליטה שיעית, וכי מזרח סעודיה ינותק מהמשטר ויהפוך לחלק מבחריין החדשה בשלטון שיעי.
במהלך גל המחאות שנמשך בין 2011–2012 קרא אל-נימר למפגינים למחות בדרך לא אלימה, וצפה את קריסתו של המשטר אם הדיכוי יימשך. ב-8 ביולי 2012 נורה אל-נימר ברגלו במהלך מרדף משטרתי אחריו, ונעצר, בתקרית שכונתה בידי המשטרה "חילופי אש". אל-נימר נעצר בעוון הסתה נגד משפחת המלוכה וקריאותיו החוזרות לערוך רפורמות במדינה. מעצרו הביא להתחדשות מחאת השיעים במזרח המדינה, ואלפי אנשים יצאו להפגין תוך שהם נושאים את תמונותיו של השיח' ומגנים את מעצרו. במהלך אחת המחאות שנערכה באל-קטיף, ירו כוחות הביטחון לתוך קהל של אלפי מפגינים. כתוצאה מכך נהרגו לפחות שני גברים ושניים נוספים נפצעו. באותה עת פתח אל-נימר בשביתת רעב. מרכז א-שרק לזכויות אדם הביע דאגה לבריאותו של אל-נימר במהלך שביתת הרעב, וקרא ב-21 באוגוסט לתמיכה בינלאומית כדי לאפשר לו גישה למשפחתו, לעורך דין ולפעילי זכויות אדם.
ב-15 באוקטובר 2014 אל-נימר נידון למוות בידי בית דין פלילי מיוחד של המדינה, בעוון "ניסיון לערב כוחות זרים בענייניה של הממלכה, אי-ציות לחוקי הממלכה ואחיזה בנשק נגד השלטונות". שנה לאחר מכן, בית המשפט לערעורים ובית המשפט העליון בסעודיה דחו את ערעורו על העונש, וב-2 בינואר 2016 הוא הוצא להורג, יחד עם 46 אחרים.
הוצאתו להורג עוררה גל מחאות נרחב בקרב קהילות שיעיות במזרח התיכון. מפגינים זועמים באיראן הציתו את השגרירות הסעודית בטהראן, והתפרעו בנציגותה במשהד, צפון איראן וזאת כחלק מהמתקפה על הנציגויות הדיפלומטיות הסעודיות באיראן. בעקבות כך הודיעה סעודיה על ניתוק הקשרים הדיפלומטיים עם איראן, וגירוש אנשי הצוות הדיפלומטי האיראני משטחה. מדינות נוספות שהן בעלות בריתה של סעודיה, ובהן בחריין, כווית ואיחוד האמירויות, עשו כמוה או השיבו את שגריריהן מטהראן.
רותם אבוהב
רותם אַבּוּהַב (נולדה ב-18 באוגוסט 1976) היא שחקנית, קומיקאית, סטנדאפיסטית ומנחת טלוויזיה ישראלית. זוכת פרס אופיר לשחקנית המשנה הטובה ביותר, על תפקידה בסרטו של שמי זרחין, "אביבה אהובתי".
ביוגרפיה
נולדה כרותם איטח ברחובות. היא גדלה בתל אביב בשם רותם איטח-אשבל (בעקבות נישואיה השניים של אמה), ויש לה חמישה אחים למחצה. התפרסמה בגיל שמונה, כשהשתתפה בתוכניות "זהו זה!" (בפינתה "חוכמה גדולה" לצד דורון צפריר) ו"רחוב סומסום" בטלוויזיה החינוכית. כמו כן היא כיכבה בפרסומות לערוץ המידע "טלטקסט", ובנוסף ב-1986 היא השתתפה בפסטיבל בצבעים טבעיים בתפקיד עצמה.
את לימודי התיכון עשתה אבוהב ב"עירוני א'" בתל אביב.
את שירותה הצבאי עשתה בלהקת חיל האוויר.
היא החלה את קריירת המשחק שלה ב-1998, בסרטה של עירית לינור, "חתולות הרעם". שנה מאוחר יותר זכתה לחשיפה משמעותית בתוכנית המערכונים "דומינו" בטלוויזיה החינוכית, יחד עם קבוצת קומיקאים אלמוניים דאז, שביניהם אסי כהן, גורי אלפי, אדיר מילר ורועי בר-נתן.
לאחר פרסומה בשתי עונותיה של "דומינו", השתתפה בסרטיו של דרור שאול "מבצע סבתא" (1999) ו"סימה וקנין מכשפה" (2003), סרטו של אבי נשר, "סוף העולם שמאלה" (2004), וסרטו של שמי זרחין, "הכוכבים של שלומי" (2003). במקביל, כיכבה בטלוויזיה בסדרות "החבר'ה הטובים" (1999) בערוץ הילדים, "טלנובלה בע"מ" (2005), ששודרה ב-"HOT3" ו"מעורב ירושלמי" (2004–2010) בערוץ 10, ובמסגרת "שידורי קשת" בערוץ 2. את המשך דרכה כקומיקאית הוכיחה בתוכניות "שידורי המהפכה" (2002), "המופע המרכזי" (2003), ו"ערב אדיר" (2003) ב"רשת" בערוץ 2. באותה תקופה השתתפה אבוהב בהצגות "בודדה באפלה" ו"אמא קוראז'". כמו כן, הנחתה את "בדרך אל החופש" (2004) בערוץ "תכלת", את "וואי בלילה" (2001) ב"יס", את "הכי טעים שיש" (2002) ב"רשת" בערוץ השני והשתתפה ב"פסטיגל גיבורי-על" לצד רועי בר-נתן (2005) ובפרסומות ל"מירס".
בשנת 2006 שיחקה אבוהב בסרטו של שמי זרחין, "אביבה אהובתי", עליו זכתה בפרס אופיר לשחקנית המשנה הטובה ביותר. במקביל, הנחתה את התוכנית "קטן עליי" בערוץ ניקלודאון, ואת "שכל העולם יישמע" ב"קשת" – ערוץ 2. בנוסף, לאחר שהגישה פינה קומית משותפת עם ענת מגן-שבו בתוכנית "יאיר לפיד" ב"רשת" בערוץ השני, העלו השתיים מופע משותף.
בשנת 2007, השתתפה בתוכנית הסאטירה "חדשות מפתיעות" במסגרת "שידורי קשת" בערוץ השני.
בשנת 2008, הצטרפה לצוות של תוכנית הסאטירה "שבוע סוף" במסגרת "שידורי רשת" בערוץ השני. באותה שנה, השתתפה גם בתוכנית המציאות של Yes "פעם בחיים".
בשנת 2012, שיחקה בתפקיד מרגלית כהן בסרטו של שמי זרחין "העולם מצחיק".
בשנת 2013, יצאה במופע סטנד-אפ ראשון משלה.
בשנת 2014, לוהקה לשחק בסדרת מתח של HOT, "בתולות", וכן שיחקה בסרט "עמק", לצד רועי ניק, מאור שוויצר, ג'וי ריגר ואחרים, ובבימויה של סופי ארטוס.
בשנת 2015 הצטרפה לתוכנית הסאטירה של ליאור שליין, "גב האומה", ששודרה בערוץ 10, כחברת פאנל. בנוסף, הצטלמה לשני סרטים וסדרה קומית בשם "לה פמיליה" לצד מריאנו אידלמן, אשר שידורה החל בנובמבר בערוץ 10.
בשנת 2016, הייתה פרזנטורית בפרסומות של "תפוזינה".
בשנת 2017, עלה סרטו של ניר ברגמן "להציל את נטע", בו שיחקה תפקיד ראשי.
בשנת 2018, הנחתה את טקס יום העצמאות בבית הנשיא, יחד עם השחקן והמנחה אביב אלוש. באותה שנה, שיחקה גם בסרטו של עמוס גיתאי "רכבת קלה".
בשנת 2020, בזמן הסגר, יזמה והופיעה ב"מופע מרפסות" במתחם של 5 בניינים רבי קומות בפתח תקווה ובדן פנורמה תל אביב מול קהל של חולי קורונה - אשר שודר בערוץ קשת 12. בנוסף, צילמה הופעות בדרייב אין של מד"א בתל השומר ובראש השנה וברודוס, בפני ישראלים שיצאו לנופש במקום. בנוסף, הצטלמה לסדרה "אזהרת מסע", בשיתוף HOT ונטפליקס.
בשנת 2021 עלה לאקרנים סרטו של ליאור אשכנזי "זרים מושלמים" בו השתתפה.
חיים אישיים
בשנת 2000 נישאה לשי אבוהב, ולהם שלושה בנים. מתגוררת בתל אביב.
קישורים חיצוניים
האתר הרישמי של רותם אבוהב - https://rotemabuhav.com/
ג'יימס לאנס
ג'יימס פרדריק גרנוויל לאנס (באנגלית: James Frederick Grenville Lance; נולד ב-29 בספטמבר 1974) הוא שחקן אנגלי, הידוע בעיקר מהופעתו בסדרות קומיות בריטיות.
ביוגרפיה
בקולנוע הופיע לאנס בסרטים "Late Night Shopping", הקומדיה "The Search for John Gissing", "מארי אנטואנט", "ברונסון" בתפקיד מורה לאמנות, ובסרט "בל אמי" משנת 2012.
במיני-סדרה "האימפרסיוניסטים" גילם לאנס את דמותו של הצייר פרדריק באזיל. הוא שיחק בקומדיות המצבים "מועדון הספר", "עור רגיש" ו"תציל אותי". לאנס השתתף בתפקידים קטנים בסיטקום "2.4 ילדים בממוצע", ב-"People Like Us", "סקסונדייל", ובתפקיד דניאל בפרק בסדרה "פשוט נהדרת". ב-2012 כיכב בתפקיד אורח בעונה הרביעית של הסדרה "כמעט אנושיים" של ערוץ BBC Three בתפקיד קירבי. ב-2015 שיחק בפרק "The Dagger Club" של הסדרה "רציחות במידסומר".
לאנס היה קריין של מספר פרסומות לטלוויזיה למותגים כגון Maybelline, Wrigley's Extra ו-the AA. החל מאוגוסט 2013 הופיע לאנס בפרסומות עבור Moneysupermarket.com.
במאי 2009 הופיע לאנס על במת התיאטרון בתפקיד מיילס במחזה "Ordinary Dreams; or How to Survive a Meltdown with Flair" מאת מרקוס מרקו בתיאטרון טרפלגר סטודיוס. עוד ב-2009 שיחק בתפקיד אריק איידל במחזה "Pythonesque" מאת רוי סמיילס שהועלה בפסטיבל אדינבורו.
אן סטליבראס
אן סטליבראס (באנגלית: Anne Stallybrass; 4 בדצמבר 1938 - 3 ביולי 2021) הייתה שחקנית אנגלייה.
ביוגרפיה
סטליבראס נולדה בשם ז'קלין אן סטליבראס בווסטקליף-און-סי באסקס לאדוארד לינדזי סטליבראס (1905–1990) ולאן איזבל (שם נעורים פיקוק) סטליבראס (1911–1981). הוריה התחתנו בשנת 1933 בהקני שבלונדון. היא התחנכה במנזר סנט ברנרד ולמדה משחק באקדמיה המלכותית למוזיקה שם זכתה במדליית זהב בתחום הדרמה. בתחילת הקריירה שלה עבדה שנים אחדות בתיאטרון רפרטוארי בפולקסטון שבקנט ואחר כך עברה לנוטינגהאם ולשפילד.
חיים אישיים
סטליבראס הייתה נשואה פעמיים ולא הביאה ילדים לעולם. את בעלה הראשון השחקן רוג'ר רולנד הכירה בנוטינגהאם. הם התחתנו ב-1963 והתגרשו אחרי כעשר שנות נישואין. באותה תקופה התפרקו גם נישואיו השניים של פיטר גילמור. הידידות בין סטליבראס וגילמור שהופיעו יחד בסדרה "קו אונידין" התפתחה לאהבה, והם התחילו לחיות יחד. עשר שנים אחר כך ב-1987 השניים התחתנו. סטליבראס הייתה נשואה לפיטר גילמור עד למותו בפברואר 2013. הם גרו בבארנס שבלונדון, ובבעלותם היה קוטג' בעיר דארטמות' בשם "בית אונידין". הבית שימש כאתר צילומים של הסדרה "קו אונידין".
סטליבראס נפטרה ב-3 ביולי 2021.
מדאיא
מדאיא (בערבית: مضايا; תעתיק מדויק: מצ'איא) היא עיירה הררית במערב סוריה, כ-40 ק"מ מצפון מערב לדמשק, סמוך לגבול עם לבנון. מרבית תושבי העיירה הם מוסלמים סונים. בקיץ העיירה היא אתר נופש מבוקש.
אוכלוסיית העיירה, שמנתה כ-9,400 איש בשנת 2004, גדלה במהלך מלחמת האזרחים בסוריה ל-40,000 איש, כתוצאה מפליטים שזרמו אליה. מאז יולי 2015 העיירה נתונה במצור של חזבאללה ונאמני הנשיא בשאר אל-אסד, הגורם לרעב כבד בעיירה.
אפולו 9
אפולו 9 הייתה המשימה המאוישת הרביעית בתוכנית אפולו. היא שוגרה ממרכז החלל קנדי בפלורידה ב־3 במרץ 1969 על גבי טיל סטורן 5. זו הייתה המשימה הראשונה בה היה רכב ירח מאויש, והיא נועדה לבדוק את תפקודו ותפקוד הצוות בעת תפעול הרכב.
המשימה
כ־70 שעות לאחר השיגור, נפרד מודול הירח משאר החללית, התהפך, והתחבר חזרה, כל זאת במסלול סביב כדור הארץ. המשימה הייתה אמורה גם לבדוק יכולות בתחום הפעילות החוץ רכבית, אך עקב מחלתו של שוויקארט, רוב הפעילויות בוטלו. במהלך היום הרביעי למשימה, יצא שוויקארט ממודול הירח, לאחר שרוקן מאוויר, ושהה מחוץ לחללית במשך 47 דקות. באותו זמן, יצא סקוט באופן חלקי מן הפתח של מודול הפיקוד, כאשר הוא עדיין מחובר למערכות תמיכת החיים של המודול. הוא ביצע תצפיות, צילומים, ואסף דגימות תרמיות. שוויקארט אסף גם הוא דגימות תרמיות שהיו צמודות לדופן החיצונית של המודול. מעבר חיצוני ממודול הירח אל מודול הפיקוד לא בוצע, עקב הביטולים שהוזכרו.
במהלך היום השישי בוצעו תמרוני ניתוק ועגינה של מודול הירח, במהלכם הופעלו מנועי התמרון, הנחיתה וההמראה של המודול.
לאחר שביצעה הקפה אחת יותר מהמתוכנן, עקב תנאי מזג אוויר בעייתיים, חזרה המשימה לכדור הארץ כעבור 10 ימים במסלול, ב־13 במרץ, ונחתה באוקיינוס האטלנטי. היא חולצה על ידי ה־U.S.S Guadalcanal.
ג'יימס מקדיוויט
מפקד המשימה. (נולד ב-10 ביוני 1929) יליד שיקגו, אילינוי.
ב־1951 התקבל לחיל האוויר האמריקאי, שם ביצע 145 משימות קרביות במהלך מלחמת קוריאה, במטוסי F-80 ו־F-86. הוא בוגר בית הספר לטייסי ניסוי של חיל האוויר האמריקאי וקורס טיסי מחקר אירוספייס של חיל האוויר. הוא שירת כטייס ניסוי בבסיס חיל האוויר אדוארדס בקליפורניה.
בשנת 1962 נבחר על ידי נאס"א כאסטרונאוט. היה מפקד ג'מיני 4, ביוני 1965, ובמרץ 1969 היה מפקד אפולו 9.
ראסל שוויקארט
בוגר במדעים בהנדסה אווירונאוטית ומוסמך במדעים באווירונאוטיקה ואסטרונאוטיקה של המכון הטכנולוגי של מסצ'וסטס. למד במעבדה לאסטרונומיה ניסויית של המכון, ועבודתו שם כללה מחקרים בפיזיקה של האטמוספירה העליונה, מעקב אחרי כוכבים, וייצוב של תמונות של כוכבים.
היה אחד מ־14 האסטרונאוטים שנבחרו באוקטובר 1963, בקבוצה השלישית. לאחר משימת אפולו 9, היה מפקד גיבוי של משימת סקיילאב הראשונה ב־1973.
דייוויד סקוט
טייס תא הפיקוד. ב־16 במרץ 1966 שוגר עם ניל ארמסטרונג למשימת ג'מיני 8, שהייתה המשימה הראשונה בה התחברו שני כלי רכב חלליים במסלול. לאחר משימת אפולו 9, היה מפקד הגיבוי של אפולו 12. טיסת החלל השלישית שלו הייתה במשימת אפולו 15, ששוגרה ב־26 ביולי 1971. במסגרת משימה זו נחת על פני הירח יחד עם ג'יימס אירווין, וביצע מגוון פעילויות.
שועל קולפאו
שועל קולפאו (שם מדעי: Lycalopex culpaeus, בעבר - Pseudalopex culpaeus), מין בסוג שועל דרום אמריקני. שועל הקולפאו נפוץ בדרום אמריקה. זהו הכלב השני בגודלו בדרום אמריקה אחרי זאב הרעמה. מבחינת המראה דומה שועל הקולפאו לשועל. לו פרווה אפורה, סנטר לבן, רגליים אדמדמות, ורצועה על גבו שעשויה בקושי להראות.
הוא נפוץ מאקוודור ופרו לפטגוניה וארץ האש.
תזונתו כוללת מכרסמים, ארנבים, ציפורים, לטאות, פודו ובמידה פחותה גם צמחים ופגרים. לעיתים ניצוד או מורעל שועל הקולפאו כיוון שנטען שהוא הורג כבשים.
Sandstorm
"Sandstorm" (בתרגום לעברית: סופת חול) הוא להיט אינסטרומנטלי של הדי ג'יי והמפיק הפיני דארוד. הוא יצא לאור כסינגל הראשי מאלבום אולפן הבכורה שלו Before the Storm. תחילה יצא לאור בפינלנד ב-26 באוקטובר 1999 על ידי "16 אינץ רקורדס" ומאוחר יותר יצא לאור מחדש במדינות רבות אחרות בשנת 2000. הסינגל הועלה לאתר MP3.com, שם זכתה להכרה עולמית. הסינגל זכה להכרה על השימוש בו בתחרויות ספורט והפופולריות בתרבות תופעות האינטרנט.
המנון הוותיקן
ההמנון הרשמי של קריית הוותיקן הוא "מזמור ומארש האפיפיורות" (באיטלקית: Inno e Marcia Pontificale; בצרפתית: Marche pontificale). ההמנון חובר על ידי שארל גונו ב-1896 לחגיגת החצי-יובל לכהונתו של האפיפיור פיוס התשיעי. יצירה זו הייתה לפופולרית בין יצירותיו הראשונות.
Sandstorm
ב-1 במרץ 2010, למעלה מעשר שנים לאחר צאתו המקורית, הפך השיר לאלבום זהב בארצות הברית על ידי איגוד תעשיית ההקלטות האמריקאי על-פי מכירות של למעלה מ-500,000 עותקים ובחודש ינואר 2020 השיר הפך לאלבום פלטינה על מכירות של למעלה ממיליון עותקים.
המנון הוותיקן
ב-16 באוקטובר 1949 החליט האפיפיור פיוס השנים עשר להחליף את "מארש הניצחון" של ויקטורין הלמייר, שהיה ההמנון הקיים, בהמנון החדש - "מרש האפיפיורות". יצירתו של גונו הוצגה לראשונה בערב חג המולד של שנת 1949. באותו זמן כתב נגן העוגב של בזיליקת פטרוס הקדוש, אנטוניו אלגרה, את מילותיו של ההמנון באיטלקית על לחנו של גונו.
Sandstorm
רקע וכתיבה
דארוד התחיל לראשונה להכין מוזיקה בסוגת "Happy hardcore" עם תוכנה להכנת מוזיקה, כשהוא מזדהה בכינוי "Rudeboy". לאחר מכן הופיע יחד עם ויל "המוזר" הייקה תחת הכינוי "Position 1" והשניים הכינו שירים מסוגת יורודאנס. הוא גם הצטרף אל תקליטנים אחרים בפרויקטים אחרים. בחודשים ספטמבר – אוקטובר 1999, דארוד (בכינויו העכשווי) החל לשתף פעולה עם ג'אקו "JS16" סלובארה, הידוע כמפיק ה-"Bomfunk MC's". "Sandstorm" היה הסינגל הראשון של השניים, שהיה מוכן לאחר כשבוע של עבודה. JS16 החתים את דארוד כאמן הראשון בלייבל החדש שלו JS16 16 Inch Records.
מקורו של שם השיר הוא מהסינתיסייזר Roland JP-8080, אשר מציג במסך של "Sand Storm" בעת ההפעלה.
וידאו קליפ
בתחילת הקליפ, מוצג דארוד יושב עם אוזניות וצופה בשני מאבטחים חמושים (גבר ואישה) רודפים אחרי אישה עם תיק. נראה שדארוד מופיע בכל מקום שאליו הולכים הרודפים. לקראת הסוף, האישה עם התיק מועדת והמאבטחת (האישה השנייה) בוגדת במאבטח, ומפילה אותו. שתי הנשים לוקחות את התיק לסירה שבו נמצא דארוד. מאפריל 2021, סרטון המוזיקה שהועלה ליוטיוב, כולל למעלה מ-204 מיליון צפיות.
את הסרטון ביים ג'וזו סירג'ה, הידוע בכינויו עוזי, והוא צולם במקומות שונים בעיר הבירה של פינלנד, הלנסקי, הכוללים גם את קתדרלת הלסינקי וכיכר הסנט. הוא הפך לסרטון המוזיקה הפיני הראשון שהוצג ב-MTV בארצות הברית וקיבל מספר פרסים בפינלנד ובMTV.
בקולנוע ובטלוויזיה
השיר הופיע בפרק הפיילוט של הסדרה הפופולרית של שואוטיים, הכי גאים שיש, ששודרה לראשונה ב-3 בדצמבר 2000. השיר שימש גם בסרט הפיני 2001 Tango Cabaret. וגם בסרט ג'וני אינגליש 3.0.
בספורט
המתאבק המקצועי "טורו אוואשי", אמן הלחימה המשולבת וונדרליי סילבה והחובט קוג'י אוהרה משתמשים בשיר כמוזיקת כניסה. השיר הושמע גם באולימפיאדת החורף ב-2006 במהלך אליפות העולם בהוקי קרח. נייקי השתמשה בשיר במספר פרסומות בהשתתפות קובי בראיינט ולברון ג'יימס.
תופעת אינטרנט
השיר הפך לפופולרי מאוד בקרב מעלי תוכן באתר Twitch.tv והוביל למם אינטרנט.
כבדיחת אחד באפריל 2015, יוטיוב הציג את ההודעה "האם התכוונת ל: Darude - Sandstorm" עבור כל חיפוש של שיר באתר וכפתור שהשמיע את השיר במהלך סרטון.
מארי דקר
מארי סלייני (באנגלית: Mary Slaney; נולדה כמארי תרזה דקר; באנגלית: Mary Teresa Decker; ב-4 באוגוסט 1958) היא רצה אמריקאית. הייתה אלופת העולם, בעלת 2 מדליות זהב בריצות ל-1500 מטר ול-3000 מטר (הלסינקי 1983), ושיאנית עולם (קבעה 17 שיאי עולם רשמיים ובלתי רשמיים ו-36 שיאים אמריקאיים).
ביוגרפיה
מארי דקר נולדה בניו ג'רזי. עשור אחרי-כן עברה משפחתה לדרום קליפורניה, שם החלה דקר לרוץ. שנה אחרי-כן, בגיל 11, היא זכתה בתחרות המקומית הראשונה שלה.
היא הצטרפה למועדון האתלטיקה בבית ספרה ולמועדון אתלטיקה קלה, והקדישה עצמה לריצה, מאמץ שיגבה את מחירו בפציעות שייגרמו לה בשלב מאוחר יותר בקריירה שלה. בגיל 12, היא התחרתה בשבוע אחד במרתון ובארבעה מרוצים לטווח בינוני ולטווח ארוך, בסיום השבוע היא נזקקה לניתוח אפנדקטומיה.
קריירה
בשנות העשרה המוקדמות שלה, היא כבר הוכרה כאצנית ברמה עולמית. לא הותר לה להתמודד באולימפיאדת מינכן (1972) בשל גילה הצעיר. דקר בת ה-14 ששקלה 40 קילוגרמים וכונתה "מארי דקר הקטנה" (Little Mary Decker) זכתה לתשואות עולמיות עם ניצחונה בריצת 800 מטר במפגש האמריקאי-סובייטי במינסק, בו הביסה את זוכת מדליית הכסף לעתיד באולימפיאדה.
בסיומה של שנת 1972 דורגה דקר ראשונה בארצות הברית ורביעית בעולם בריצת 800 מטר.
ב-1973 היא השיגה את שיא העולם הראשון שלה כשרצה מייל בזמן של 4:40.1 באולם סגור. ב-1974, דקר הייתה שיאנית העולם בריצת 1000 מטר בזמן של 2:26.7, 880 יארד בזמן של 2:01.8.
בסיומה של שנת 1974, היא סבלה בשריריה מתסמונת המדור. הדבר התבטא בסדרת פציעות וכתוצאה מכך היא לא התחרתה באולימפיאדת מונטריאול (1976), בגלל שברי מאמץ ברגל התחתונה שלה. ב-1978 היא עברה ניתוח על מנת לרפא את תסמונת המדור, שמנעה ממנה להתחרות במשך תקופה. אחרי שהתאוששה מהניתוח, היא שהתה שתי עונות באוניברסיטת קולורדו בבולדר (Boulder) על מלגה של אתלטיקה קלה.
שיא הקריירה
דקר הייתה מועמדת מובילה לזכות במדליית הזהב באולימפיאדת לוס אנג'לס (1984) שנערכה בלוס אנג'לס. במהלך ריצת הגמר ל-3,000 מטר, עקפה זולה באד את דקר ורצה בנתיב הפנימי וכנראה לא הגבירה את מהירותה בהתאמה. דקר נתקלה תחילה ברגלה בבאד וכשבאד מעדה קלות והתנדנדה, התנגשה דקר בבאד שנית ומעדה בכבדות על אבן השפה. מפרק הירך של דקר נפגע ולא היה באפשרותה לסיים את המרוץ. היא הורמה מהמסלול ונישאה בידי חברה דאז ובעלה לעתיד ריצ'רד סלייני, תוך שהיא מתייפחת. במסיבת עיתונאים היא אמרה שבאד אשמה בהתנגשות (באתלטיקה קלה בדרך כלל מוטלת על האתלט העוקב האחריות להימנע ממגע עם הרץ המוביל; מצד שני, יש מוסכמה בין רוב האצנים למרחקים ארוכים שעל המוביל להיות ביתרון של צעד שלם לפני שהוא חותך למסלול הפנימי) רשויות האתלטיקה פסלו בתחילה את באד בעוון הכשלה, אולם הם החזירו אותה כעבור שעה אחרי שצפו בקלטת המרוץ. בשנת 2016, יצא לאור הסרט הדוקומנטרי 'הנפילה' (באנגלית: The Fall) העוסק ברקע של שתי האתלטיות, וכן בהתרחשויות של אותה תחרות.
דקר התגרשה מרון טאב בתום שתי שנות נישואים, וב-1 בינואר 1985 נישאה לזורק הדיסקוס הבריטי ריצ'רד סלייני. דקר שבה להתחרות בינואר 1985, זכתה במרוץ Sunkist לריצת 2000 מטר שנערך באולם סגור, אף הוא בלוס אנג'לס וקבעה שיא עולם חדש. היא נשאלה אם היא מתחרטת על תגובתה לגבי באד, היא ענתה: "אני לא מרגישה שום סיבה להתנצל. טעיתי, כמו כל אחד אחר באותו מצב."
דקר ובאד נפגשו שוב ביולי 1985, במרוץ ל-3000 מטר שנערך ב-Crystal Palace National Sports Centre בלונדון, אנגליה. דקר זכתה במרוץ, בעוד באד הגיעה למקום הרביעי. בתום המרוץ, נפגשו שתי הנשים, לחצו ידיים והתפייסו. דקר המשיכה והוקלטה באומרה שבאד גזלה ממנה את מדליית הזהב במרוץ 3000 מטר בלוס אנג'לס. שנים רבות אחרי התקרית אמרה דקר: "הסיבה שנפלתי לדעת כמה אנשים היא שהיא הכשילה אותי בכוונה. אני יודעת שזה כלל אינו כך. הסיבה שנפלתי הייתה שהייתי מאוד חסרת ניסיון בריצה בקבוצה.
לדקר הייתה עונה נפלאה ב-1985, בה זכתה בתריסר מרוצי מייל ו-3000 מטר יוקרתיים באירופה, שכללו את שבירת שיא העולם במייל לנשים עם תוצאה של 4:16.71. היא נמנעה מלהשתתף בעונת 1986 מכיוון שילדה את בתה היחידה, אשלי לין (נולדה ב-30 במאי 1986), אולם החמיצה את עונת 1987 מחמת פציעה, ולא עלה בידה להתחרות באולימפיאדת סיאול (1988) בסיאול, קוריאה הדרומית (אם כי היא נשאה את דגל ארצות הברית בטקס הפתוח) והיא לא עמדה בדרישות לאולימפיאדת ברצלונה (1992).
מחלוקת
ב-1996, בגיל 37, כשהיא עברה את המבחנים לריצת 5000 מטר באולימפיאדת אטלנטה (1996), הייתה דקר מעורבת בנושא שנוי במחלוקת. בדיקת שתן שנערכה לה ביוני במבחנים לאולימפיאדה, הראתה יחס 6 ל-1 של טסטוסטרון לאפיטסטוסטרון (T/E) גדול יותר מהמרבי.
דקר ועורכי דינה טענו שמבחן היחס T/E אינו אמין עבור נשים, במיוחד לנשים בשלהי שנות השלושים לחייהן או מבוגרות מכך שנוטלות גלולות למניעת היריון. בינתיים, השתתפותה של דקר באולימפיאדה נפסלה.
ביוני 1997, אסרה התאחדות האתלטיקה הבינלאומית על דקר להתחרות. בספטמבר 1999, צוות שופטים של אגודת האתלטיקה הקלה של ארצות הברית התיר את השתתפותה בתחרויות.
התאחדות האתלטיקה הבינלאומית הרשו לה להתחרות אולם העבירו את המקרה לבוררות. באפריל 1999, צוות הבוררים פסק נגדה, אחרי שהתאחדות האתלטיקה הבינלאומית פסלה את מדליית הכסף בה זכתה בריצת 1500 מטר באליפות העולם באולם סגור ב-1997.
באפריל 1999, הגישה דקר תלונה נגד התאחדות האתלטיקה הבינלאומית והוועד האולימפי האמריקני שפיקח על המבחן, וטענה שהמבחן היה לקוי ושאין ביכולתו להבחין בין אנדרוגן שנגרמו מהשימוש בחומרים אסורים לאנדרוגן שנגרמו מהשימוש בגלולות למניעת הריון.
בגלל שגיאות מסוג I ו-II, במיוחד בקרב אתלטיות מבוגרות, מבחן ה(T/E) תוקן ומעבדות עורכות כיום גם מבחן באיזוטופ פחמן (CIR), אם היחס הוא גבוה באופן יוצא דופן.
המשך חייה
בשלהי הקריירה שלה, דקר סבלה מסדרת לחצים שגרמו לשברים. אחרי שהיא הפסידה במשפט ב-1999, היא הסכימה לעבור סדרה של למעלה משלושים טיפולים אורתופדיים. בעיקר בשוקיה ובכפות רגליה, הם נערכו בניסיון לאפשר לה לרוץ באופן תחרותי במרתונים. אולם, הניתוח רק הגדיל את הבעיה. כתוצאה מכך היא פרשה ביחד עם בעלה לחווה בת 220 דונם ביוג'ין שבאורגון, בה היא כיום רצה פעם ביומיים. תחביביה האחרים כוללים תפירה, גינון, שיפוץ האחוזה, והליכה ביחד עם כלבי הויימרנר שלה.
יואו האו
יואו האו (, ; נולד ב-26 באפריל 1992) סגן האלוף האולימפי (טוקיו 2020) וסגן אלוף העולם (גלאזגו 2015) בטבעות. אלוף העולם (גלאזגו 2015) במקבילים. זוכה מדליית ארד אולימפית (ריו דה ז'ניירו 2016) ואלוף העולם (נאן-נינג 2014) בתחרות הקבוצתית.
2013
באליפות העולם בהתעמלות שנערכה באנטוורפן, בלגיה בשנת 2013 סיים במקום רביעי על מקבילים בתוצאה של 15.500 נק'.
מדליית זהב באליפות העולם
באליפות העולם שנערכה בנאנינג, בסין באוקטובר 2014 זכה האו ב-2 מדליות, זהב וארד. מדליית זהב בתחרות הקבוצתית בתוצאה של 273.369 נק', לפני יפן (273.269 נק') וארצות הברית (270.369 נק'). מדליית ארד בטבעות בתוצאה של 15.700 נק', ביחד עם דניס אבליאזין מרוסיה, אחרי חברו לנבחרת ליו יאנג (15.933 נק') וארתור זנטי מברזיל (15.733 נק').
אלוף עולם
באליפות העולם שנערכה בגלאזגו בסוף אוקטובר 2015 זכה ב-3 מדליות, אחת מכל סוג. מדליית זהב במקבילים בתוצאה של 16.216 נק', לפני אולג ורניאייב מאוקראינה (16.066 נק') ואולג סטפקו מבלארוס וחברו לנבחרת דנג שודי (15.966 נק'), מדליית כסף בטבעות בתוצאה של 15.733 נק', אחרי אלפטריוס פטרוניאס מיוון (15.800 נק') ולפני ליו יאנג (15.700 נק') ומדליית ארד בתחרות הקבוצתית בתוצאה של 269.959 נק' אחרי יפן (270.818 נק') ובריטניה (270.345 נק').
2016
באולימפיאדת ריו דה ז'ניירו (2016) זכה במדליית ארד בתחרות הקבוצתית בתוצאה של 271.122 נק', אחרי יפן (274.094 נק') ורוסיה (271.453 נק'). נוסף לכך, הוא סיים במקום שישי בטבעות (15.400 נק').
2019
באליפות העולם שנערכה בשטוטגרט, בגרמניה ב-2019 זכה במדליית כסף בתחרות הקבוצתית בתוצאה של 260.729 נק', אחרי רוסיה (261.726 נק') ולפני יפן (258.159 נק').
סגן אלוף אולימפי
באולימפיאדת טוקיו (2020) זכה במדליית כסף בטבעות בתוצאה של 15.300 נק', אחרי ליו יאנג (15.500 נק') ואלפטריוס פטרוניאס (15.200 נק').
נקודת הרמס
נקודת הרמס (באנגלית: Hermes Point) היא ראש (לשון יבשה) המהווה את הקצה של מצוק היוצא מרכס מאונטרניר, באזור חוף בורכגרווינק של ארץ ויקטוריה, שבאנטארקטיקה.
הנקודת ממוקמת בנקודת ההתמזגות בין קרחון אייסברייקר וקרחון פיצג'רלד.
גילוי ומיפוי הנקודה
הנקודה מופתה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.
מקור השם
שמה של הנקודה ניתן לה על ידי הוועדה המייעצת לשמות אנטארקטיים.
הנקודה נקראת על שמו של אגוסטיב א. הרמס, ג'וניור (.Agustive A. Hermes, Jr), מצי ארצות הברית, שהיה מכונאי תעופה בשדה התעופה ויליאמס (Williams Field), שבמצר מקמרדו, במהלך מבצע דיפ פריז של צי ארצות הברית, בשנים 1967 ו- 1968.
הלגיון הגרמני של המלך
הלגיון הגרמני של המלך (באנגלית: King's German Legion; בראשי תיבות: KGL) הייתה יחידה בצבא הבריטי במהלך המלחמות הנפוליאוניות, בה שירתו חיילים גרמנים ברובם המכריע מממלכת הנובר. הלגיון היה מעורב ממספר סוגים של יחידות והורכב מ-10 רגימנטים רגליים, 5 רגימנטי פרשים, 6 סוללות ארטילריית שדה ויחידת הנדסה.
היסטוריה
הלגיון הוקם בשנת 1803 עם נפילת נסיכות הנובר וכיבושה על ידי הצבא הצרפתי בראשותו של נפוליאון בונפרטה. הנובר נשלטה באוניה פרסונלית יחד עם הממלכה המאוחדת ובית הנובר אשר מלך על שניהם, כך שכיבוש הנובר היה מעשה של עוינות גם כלפי הממלכה המאוחדת. חיילי הלגיון היו למעשה נתיני המלך הבריטי והתגייסו ליחידה תחת שירות ישיר של הצבא הבריטי, כחלק מהמשך הלחימה כנגד צרפת ובעלות בריתה. בשנת 1814 שוחררה הנובר מהשלטון הצרפתי והפכה לממלכת הנובר, כאשר הלגיון המשיך לשרת את הצבא הבריטי עד תום הקרבות ותקופת השלום שבאה אחריהם בשנת 1816.
לאורך שנות קיומו של הלגיון, לחמו חייליו לצד החיילים הבריטים בקרבות והמערכות העיקריים של המלחמה, בהם המערכה בחצי האי האיבירי, קרב גורדה וקרב ווטרלו. חיילי הלגיון נחשבו לבעלי משמעת רבה ויכולות לחימה טובות, יחידות הפרשים נחשבו לחלק מיחידות הפרשים הטובות בצבא הבריטי. לאחר פירוק הלגיון עם שיקום הצבא ההנובריאני, יחידות שונות מוזגו ליחידות צבא הנובר ומורשתם המשיכה גם לתוך יחידות אשר מוזגו בהמשך לצבא הקיסרות הגרמנית.
טקס פרסי גלובוס הזהב ה-75
טקס פרס גלובוס הזהב ה-75 הוא טקס פרסים שבמסגרתו הוענק פרס גלובוס הזהב למיטב סרטי הקולנוע והטלוויזיה של השנה החולפת. הטקס התרחש ב-7 בינואר 2018 במלון בוורלי הילטון בבוורלי הילס, קליפורניה. הפרס ניתן מטעם איגוד העיתונאים הזרים בהוליווד.
מנחה הטלוויזיה סת' מאיירס הנחה את הטקס בפעם הראשונה. בטקס זה לא היה מועמד אף ישראלי. במהלך הטקס הוענק לאופרה וינפרי פרס מפעל חיים ע"ש ססיל בי. דה-מיל. שלושה שלטים מחוץ לאבינג, מיזורי זכה במירב הפרסים בטקס, ארבעה במספר, כולל פרס גלובוס הזהב לסרט הטוב ביותר - דרמה. צורת המים וליידי בירד זכו כל אחד בשני פרסים. שקרים קטנים גדולים, סיפורה של שפחה וגברת מייזל המופלאה היו בין תוכניות הטלוויזיה שזכו במספר פרסים.
זוכים מועמדים
המועמדים הוכרזו ב -11 בדצמבר 2017 על ידי שרון סטון, אלפרה וודארד, קריסטן בל וגארט הדלונד. הזוכים מופיעים בטקסט מודגש.
סרטים עם מועמדויות מרובות
17 הסרטים הבאים קיבלו מספר מועמדויות:
סרטים עם זכיות מרובות
שלושת הסרטים הבאים זכו במספר פרסים:
סדרות טלוויזיה עם מועמדויות מרובות
17 סדרות הטלוויזיה הבאות קיבלו מספר מועמדויות:
סדרות עם זכיות מרובות
שלוש הסדרות הבאות זכו במספר פרסים:
הטקס
האירוע שודר בשידור חי ב-YouTube. כפעולת תמיכה לתנועת Me Too ו-Time's Up, כמעט כל הקהל לבש שחור. רבים מנאומי התודה הזכירו במיוחד את הנסיבות הללו, במיוחד נאומה הבולט של אופרה וינפרי.
אלף קומון
אלפרד "אלף" קומון (אנגלית: Alfred "Alf" Common; 25 במאי 1880 - 3 באפריל 1946) היה כדורגלן אנגלי ששיחק בעמדת החלוץ המרכזי. קומון התפרסם ככדורגלן הראשון באנגליה שמועבר מקבוצה לקבוצה תמורת סכום של 1,000 לירות שטרלינג.
קריירה
קומון שיחק בסאות' היילטון ג'וניורס וג'ארו מצפון מזרח אנגליה לפני שהצטרף לסנדרלנד. סנדרלנד סיימה במקום השני בליגה הראשונה בעונת 1900/1901, ובאוקטובר שלאחר מכן הועבר קומון לשפילד יונייטד תמורת 325 לירות שטרלינג. המעבר היה מוצלח עבור שתי הקבוצות, מאחר שסנדרלנד זכתה באליפות בעונת 1901/1902 וקומון הבקיע את השער הראשון בניצחון על סאות'המפטון בגמר גביע ה-FA של 1902.
קומון היה שחקן הרכב קבוע בשפילד יונייטד. ב-1904 ערך את שתי הופעותיו הראשונות במדי נבחרת אנגליה במשחקים מול נבחרת ויילס ונבחרת אירלנד, וכעבור שנתיים ערך את הופעתו השלישית והאחרונה במשחק נוסף מול נבחרת ויילס. אולם, במאי 1904 סירב קומון לחדש את חוזהו מאחר שרצה לחזור לסנדרלנד, לכאורה מכיוון שהיו לשם "אינטרסים עסקיים". יונייטד לא הצליחה לשכנע את קומון לשנות את דעתו, ובקיץ 1904 הוא חזר לסנדרלנד. בעסקת ההעברה נכלל גם שוער המילואים אלברט לואיס, והיא הוערכה בסכום שיא של כ-520 לירות שטרלינג.
בפברואר 1905, כחצי שנה לאחר המעבר, שבר קומון את שיא דמי ההעברה לאחר שחתם במידלסברו תמורת 1,000 לירות שטרלינג. הוא הוחתם בקבוצה בניסיון להימנע מירידה לליגה השנייה. משחקו הראשון במידלסברו היה ב-25 בפברואר 1905 מול שפילד יונייטד, מועדונו הקודם. מידלסברו ניצחה 1 - 0 משער של קומון בבעיטת עונשין בדקה ה-50, והיה זה ניצחון החוץ הראשון של הקבוצה מזה שנתיים. כתוצאה מכך הצליחה הקבוצה להינצל מירידה. קומון מונה לקפטן הקבוצה, אך ב-1907 נשלל ממנו התואר והוא נקנס ב-10 לירות שטרלינג בטענה שהיה שיכור והתנהג באלימות. קומון הבקיע 58 שערים ב-168 משחקי ליגה עבור מידלסברו.
ב-1910 עבר קומון לוולוויץ' ארסנל, וערך את הופעת הבכורה ב-1 בספטמבר 1910 מול מנצ'סטר יונייטד. הוא צבר לזכותו 80 הופעות ו-23 שערים במדי ארסנל; קומון שיחק כחלוץ שני בעונה הראשונה, ובעונתו השנייה עבר לעמדה יותר קדמית, וסיים את עונת 1911/1912 כמלך השערים של ארסנל עם 17 הבקעות, כשבנוסף לכך הוא החמיץ שני משחקי ליגה. אולם, הוא לא הצליח להבקיע ולו שער אחד במחצית הראשונה של עונת 1912/1913, בסיומה ירדה ארסנל לליגה השנייה, ובדצמבר 1912 הועבר לפרסטון נורת' אנד תמורת 250 לירות שטרלינג. הוא הוביל את פרסטון לזכייה באליפות הליגה השנייה באותה עונה, אך בעונה שלאחר מכן (1913/1914) ירדה הקבוצה בחזרה לליגה השנייה.
קומון פרש מכדורגל ב-1914. לאחר פרישתו עבר להתגורר בעיירה דרלינגטון, ונודע שם כשופט מכובד במשחקי ספורט. בנוסף לכך הוא ניהל את בית המלון "אלמה" בקוקרטון ופאב בדרלינגטון עד 1943. הוא מת בדרלינגטון ב-1946.
שועל ארגנטינאי אפור
שועל ארגנטינאי אפור (שם מדעי: Lycalopex griseus, בעבר: Pseudalopex griseus), מין בסוג שועל דרום אמריקני. שועל זה נפוץ בדרום אמריקה כולל ארגנטינה, צ'ילה וכנראה שגם בפרו, ובמספר איים באזור כגון איי פוקלנד. הם חיים בערבות, בפמפס, במדבריות ובהרים נמוכים.
מאפיינים
לשועל הארגנטינאי האפור פרווה אפורה, וצבעה חיוור יותר בחלקיו התחתונים. זנבו עבה וארוך, ומגיע לאורך של 30 עד 36 ס"מ. שועל זה בעל אוזניים גדולות. משקלו 2 עד 4 ק"ג. גובהו עד המותן 40-45 ס"מ. אורך גופו וראשו 42-68 ס"מ.
שועל זה פעיל במהלך הלילה. תזונתו מבוססת בעיקר על מכרסמים, ציפורים וארנבות. גרגרים מהווים מרכיב חשוב נוסף בתזונתם בעונת הסתיו. הם מתרבים לקראת סוף הסתיו, כשההמלטה נעשית בסביבות אוקטובר. משכו של ההיריון כ-2 חודשים. הנקבה ממליטה בין 2 ל-4 גורים במאורה והם מגיעים לבגרות מינית בגיל שנה.
השועל הארגנטינאי האפור ניצוד בשל פרוותו. מוערך כי במהלך שנות השמונים נהרגו למעלה ממיליון פרטים בשביל פרוותם. מקורן של רוב הפרוות מארגנטינה ורובן מיוצאות. בצ'ילה מין זה מוגדר כמין מוגן, אך החוק לא נאכף בקפידה.
גמר גביע אופ"א 2009
גמר גביע אופ"א 2009 התקיים באצטדיון שיקרי סראג'ולו באיסטנבול, טורקיה ב-20 במאי 2009, ובו נקבע כי הזוכה בטורניר גביע אופ"א לעונת היא שחטאר דונצק האוקראינית, שניצחה במשחק את ורדר ברמן הגרמנית בתוצאה 2-1 בתום הארכה. הייתה זו המהדורה ה-38 של המפעל, והאחרונה תחת השם הנוכחי. החל מעונת שינה המפעל את שמו ונקרא הליגה האירופית.
המשחק התקיים באצטדיון הבית של פנרבחצ'ה, והשני שנערך בעיר אחרי גמר ליגת האלופות 2005 באצטדיון אטאטורק. היה זה גמר טורניר אירופי ראשון בהיסטוריה שנערך מחוץ לשטחה הגאוגרפי של היבשת, שכן האצטדיון נמצא מעבר לבוספורוס, בשטחה הגאוגרפי של אסיה.
שחטאר דונצק הייתה לקבוצה האוקראינית הראשונה בתולדות המפעל שמעפילה למשחק הגמר. היה זה משחק הגמר האירופי הראשון בתולדות המועדון. עבור ורדר ברמן, הייתה זו הופעה ראשונה בגמר גביע אופ"א, ובכך הייתה לקבוצה הגרמנית העשירית שמופיעה בגמר המפעל. עם זאת, לא הייתה זו הופעתה הראשונה בגמר אירופי, לאחר שזכתה בגביע אירופה למחזיקות גביע בעונת עם ניצחון 2-0 בגמר על מונקו. שתי הקבוצות נפגשו במשחק הגמר לראשונה במשחק רשמי.
שתי הקבוצות החלו את העונה האירופית בליגת האלופות. שחטאר הגיעה לטורניר כאלופת אוקראינה, לאחר שזכתה בתואר בעונת בפער שלוש נקודות מיריבתה דינמו קייב וצלחה את סיבוב המוקדמות השלישי. לעומתה, סיימה ברמן כסגנית אלופת גרמניה בעונת 2007/2008 בבונדסליגה, עם עשר נקודות פחות מהאלופה באיירן מינכן, והעפילה אוטומטית לשלב הבתים. הדחתן של השתיים במקום השלישי בבית המשיכה את עונתן האירופית במסגרת הטורניר המשני, גביע אופ"א.
שחטאר דונצק
אלופת אוקראינה החלה את דרכה בסיבוב המוקדמות השלישי של ליגת האלופות, שם פגשה את דינמו זאגרב הקרואטית. שחטאר פתחה היטב את המשחק הראשון בבית, הובילה משער של דאריו סרנה כבר בדקה השלישית, ושער נוסף של ז'אדסון במחצית הראשונה קבע את תוצאת הסיום, 2-0 לשחטאר. בגומלין כבשו הברזילאים לואיס אדריאנו, ברנדאו ווויליאן עבור שחטאר, זאגרב רק איזנה זמנית, ובסיום 3-1 לאוקראינים, שעלו לשלב הבתים עם 5-1 בסיכום.
שחטאר הוגרלה לשלב הבתים מקבוצת הדירוג הרביעית והאחרונה, ואיתה הוגרלו ברצלונה, ספורטינג ליסבון ופ.צ. בזל. שחטאר פתחה היטב את שלב הבתים, עם ניצחון חוץ 2-1 בבזל. פרננדיניו וז'אדסון קבעו 2-0 במחצית, מול שער מצמק של בזל בתוספת הזמן. במשחק הבא אירחה שחטאר את ברצלונה והייתה קרובה לניצחון משער של אילסיניו על סף הירידה למחצית. ברצלונה הגיבה עם צמד מאוחר של ליונל מסי, שהשווה שלוש דקות לסיום, והשלים מהפך ארבע דקות בתוך תוספת הזמן. לאחר ההפסד הגיעו צמד הפסדים נוסף, כאשר ספורטינג ליסבון גברה על שחטאר פעמיים בתוצאה זהה של 1-0. על אף ניצחון מרשים של 5-0 על בזל (ז'אדסון עם שלושער, ויליאן ויבהן סלזניוב כבשו), הגיעה שחטאר למחזור הנעילה ללא סיכוי להתקדם. במשחקה האחרון בשלב הבתים השיגה ניצחון יוקרתי, אם כי לפרוטוקול בלבד, 3-2 על ברצלונה בקאמפ נואו, מצמד של אלכסנדר גלדקי ושער של פרננדיניו.
שחטאר סיימה שלישית בבית והמשיכה את דרכה בסיבוב הנוקאאוט הראשון של גביע אופ"א. בשלב זה הוגרלה שחטאר למפגש מול טוטנהאם הוטספר האנגלית. במשחק הראשון בבית השיגה שחטאר ניצחון בזכות צמד שערים מאוחר, מרגליהם של סלזניוב וז'אדסון בעשר הדקות האחרונות של ההתמודדות. בגומלין עלתה טוטנהאם ליתרון משער של ג'ובאני דוס סנטוס בדקה ה-55. שער נוסף היה גורר את המשחק להארכה, אך שחטאר לא נכנעה ואף השיגה שוויון שתי דקות לסיום משער של פרננדיניו. עם שוויון 1-1 וניצחון 3-1 בסיכום, העפילה שחטאר לשמינית הגמר.
בשלב שמינית הגמר פגשה שחטאר לדו-קרב מסקרן את צסק"א מוסקבה הרוסית. במשחק החוץ במוסקבה נכנעה שחטאר 1-0 משער של ואגנר לאב בפנדל בפתיחת המחצית השנייה. עם הפסד וללא שער חוץ אירחה שחטאר את הגומלין. בדקה ה-54 מחק פרננדיניו את היתרון הרוסי עם שער מהנקודה הלבנה, ובדקה השבעים השלים לואיס אדריאנו את המהפך וקבע את תוצאת המשחק, 2-0 לשחטאר שהעפילה לסיבוב הבא עם ניצחון 2-1 בסיכום.
ברבע הגמר פגשה שחטאר את אולימפיק מרסיי. במשחק הראשון בבית שייטה שחטאר לניצחון 2-0 משערים של תומאס הובשמן וז'אדסון. בגומלין שוב עלתה שחטאר ליתרון, משער של פרננדיניו, אך חאתם בן ערפה איזן לפני המחצית. הצרפתים היו זקוקים לשלושה שערים נוספים, אך בפועל לא מצאו שוב את הרשת, ולואיס אדריאנו קבע את תוצאת המשחק עם שער ניצחון בתוספת הזמן, 2-1 בסיום. עם ניצחון כפול ו-4-1 בסיכום, השלימה שחטאר את העפלתה לחצי הגמר.
בשלב חצי הגמר פגשה שחטאר לדו-קרב כל אוקראיני את דינמו קייב. במשחק הראשון בקייב כבש דמיטרו צ'יגרינסקי משחטאר שער עצמי בתוך המחצית הראשונה, ופרננדיניו איזן מן העבר השני במחצית השנייה כדי לקבוע 1-1 בסיום. ההכרעה עברה למגרש בדונצק, וז'אדסון קירב את קבוצתו לגמר עם שער בדקה ה-17. איסמאל בנגורה איזן עם פתיחת המחצית השנייה, ודקה לתום ההתמודדות, כשהיה נראה כי המשחק הולך להארכה, כבש אילסיניו את השער שקבע 2-1 לשחטאר והעניק לה את הכרטיס לגמר גביע אופ"א.
ורדר ברמן
סגנית אלופת גרמניה העפילה אוטומטית לשלב הבתים של ליגת האלופות, שם הוגרלה בקבוצת הדירוג השנייה. היא הוגרלה לבית ב' עם אינטר מילאנו, פנאתינאיקוס ואנורתוסיס פמגוסטה. בסיבוב המשחקים הראשון, רשמה ברמן שלוש תוצאות תיקו בשלושה משחקים. היא פתחה עם שוויון 0-0 ביתי ומאכזב מול אנורתוסיס, המשיכה בשוויון 1-1 בסן סירו, שם מחק קלאודיו פיסארו שער יתרון מוקדם של מאייקון, וסיימה בשוויון 2-2 בחוץ מול פנאתינייקוס. פר מרטסאקר כבש ראשון, ונגליס מנציוס הגיב בצמד למארחת, והוגו אלמיידה קבע את התוצאה בדקות הסיום. במשחק הבא פגשה ברמן את פנאתינייקוס בבית, והובסה 3-0 בסיום. במשחק הבא פגשה ברמן את אנורתוסיס בחוץ. בדקה ה-62 נקלעה ברמן לפיגור, שהפך לכפול שש דקות לאחר מכן, אך דייגו הגיב במהרה עם פנדל בדקה ה-72, ושלוש דקות לסיום איזן אלמיידה לשוויון 2-2. למחזור הנעילה, בבית מול אינטר, הגיעה ברמן כשהיא ללא ניצחון באירופה ובמקום האחרון בבית. לאחר כשעה של משחק העלה פיסארו את ברמן ליתרון, מרקוס רוזנברג הכפיל כעשר דקות לסיום, ושער מצמק של זלאטן איברהימוביץ' לא הועיל. 2-1 לברמן, שניצלה את ניצחונה של פנאתינייקוס על אנורתוסיס כדי לסיים במקום השלישי בבית ולהמשיך את העונה האירופית בגביע אופ"א.
בסיבוב הנוקאאוט הראשון פגשה ברמן יריבה חזקה בדמותה של מילאן. ברמן נקלעה לפיגור במשחק הראשון בבית משער של פיליפו אינזאגי, אך דייגו העביר את ההכרעה לסן סירו עם שער שוויון בדקות הסיום. בגומלין הייתה ברמן קרובה להדחה, כאשר אנדראה פירלו כבש בפנדל בדקה ה-27, ושש דקות אחר כך הכפיל פאטו את התוצאה. בדקה ה-68 כבש פיסארו שער מצמק, ועשר דקות אחר כך השלים שוויון 2-2 שהחזיק מעמד עד לסיום. עם 3-3 בתום המפגשים, עלתה ברמן בזכות חוק שערי חוץ.